**SNEŽANA PANTOVIĆ** je rođen a 21.10.1970. godine u Marbachu – SR Njemačka. Osnovnu i srednju školu je završila u Banjaluci. Diplomirala je na Medicinskom fakultetu 1997. godine u Banjaluci – Republika Srpska.

Akademski stepen magistra medicinskih nauka stekla je na Medicinskom fakultetu, UCG u Podgorici, septembar 2007, pod mentorstvom prof.dr *Srđana Đurovića*, i na istom fakultetu doktorirala februara 2015. godine, pod mentorstvom prof.dr *Ivanke Marković*.

Kao student doktorskih studija, dio svog istraživanja obavila je u laboratoriji Medicinskog fakulteta, Univerziteta u Beogradu.

Kao istraživač na projektu, koji je finansiran od strane Ministarstva nauke Crne Gore „Studyng Protein Evolution Model Based on cellular Automata“ (2013), dr Snežana Pantović, provela je dva mjeseca na JingDeZhen Ceramic Institute u Narodnoj Republici Kini.

U organizaciji Medicinskog fakulteta, Univerziteta u Beogradu i Mount Sinai School of Medicine iz Njuorka u okviru Fogarty projekta, finansiran od strane Nacionalnog instituta za zdravlje SAD, dr Snežana Pantović je pohađala trogodišnju edukaciju “Research Ethics Education in the Balkans and Black Sea Countries“ (2012-2015), kao i edukaciju „Metodologija rada Real-time PCR“ na medicinskom fakultetu u Beogradu.

dr Snežana Pantović, kao saradnik na projektima finansiranih od strane Ministarstva nauke Crne Gore: IVUS in the diagnosis the development of restenosis in coronary blood vessels and monitoring patobiochemical parameters in patobiomechananism same, in the era of DES in the Montenegrin population (2008-2011), Study of obesity and poverty among children in Montenegro- clinical, pathophysiological, biochemical and preventive aspects (2013-2016), A comparative study on the impact of poverty on malnutrition and obesity, dietary and lifestyle habits of schoolchildren cities of Podgorica and Osijek (2015-2017) i ECHO/TPS/210/2001/07045 (2001-2002) – angažovanost 10 mjeseci.

Dio svoje profesionalne karijere, duži niz godina, obavljala je u Centru za transfuziju krvi, KBC CG, kao specijalista transfuzione medicine. Učestvuje u realizaciji nastave iz Medicinske biohemije kao i komisijama za odbranu završnih radova na Studijskom programu Farmacija, Medicinskog fakulteta UCG.

Autor i koautor je većeg broja naučnih radova, objavljenih u domaćim i međunarodnim časopisima, koautor vodiča „HIV/AIDS za bezbjednu krv“, bila predavač po pozivu i učesnik na više međunarodnih kongresa i seminara, bila član Stručnog odbora Drugog Kongresa farmaceuta Crne Gore sa međunarodnim učešćem (2015). Aktivno govori engleski, a pasivno njemački jezik.

Udata, majka jednog djeteta.